Pärnu linnavalitsuse finantsjuhtimisteenistuses valminud prognoosi järgi läheb Läänemere kunstisadama rajamine seni plaanitust märksa kallimaks, hoone halduskulu on selle järgi tugevalt ala- ja tulu ülehinnatud. Nii kunstisadama väljaehitamine kui ülalpidamine võtavad seega linnakassast sadu tuhandeid eurosid rohkem, kui algul arvati.
Kunstisadama idee eestvedaja Mark Soosaar peab teenistuse prognoosi mastaapseks valeks.
Sihtasutus Uue Kunsti Muuseum (UKM) palus linnavalitsusel koostada kõnealuse finantsprognoosi ja võtta selle alusel Pärnu linnale kohustus tagada kunstisadama toimimine viie aasta jooksul pärast selle valmimist, kuna see on üks toetuse saamise eeltingimusi.